Jaanus Torrim

Jaanus Torrim (sündinud 8. detsembril 1975 Saaremaal) on EELK vaimulik, eesti helilooja ja organist. 

Ta andis oma esimese soolokontserdi 16-aastaselt Tallinna Kaarli kirikus. 

1995. aastal lõpetas ta Georg Otsa nimelise Muusikakooli koorijuht-organist-muusikapedagoogi diplomiga. Teda on õpetanud Kadri Ploompuu, Piret Aidulo, Rolf Uusväli, Andres Uibo, Lembit Veevo, Ines Maidre ja Eino Tamberg. 

1999. aasta novembrist on Torrim Pärnu Eliisabeti kiriku organist. Aastal 2000 kutsus ta ellu Pärnu Eliisabeti Kiriku Orelifondi selle kiriku oreli renoveerimiseks. 

Alates 2013. aasta 10. novembrist oli ta EELK Pärnu Eliisabeti koguduse diakon. 2. juunil 2024 seati Torrim EELK Vastseliina Katariina koguduse diakoni ametisse. Alates augustist 2025 on ta Vastseliina koguduse õpetaja. 

1. augustist 2016 kuni 6. detsembrini 2021 oli ta Ruhnu Püha Magdaleena koguduse diakon. 

Tema loomingus on valdavad žanrid sümfooniline ja orelimuusika. Väljaspool Eestit on Torrim andnud kontserte Venemaal, Soomes, Rootsis ja Saksamaal.

Liikmesus
Isamaaliidu liige 1999–2006.
Eesti Orelisõprade Ühingu liige ja juhatuse esimees.

Tunnustus
2001 – Pärnu Linna Parima Teo konkursi III koht
2002 – Valgetähe teenetemärgi medal
2017 – Pärnu teenetemärk (pühendunud ja aktiivse tegevuse eest Eesti muusikakultuuri edendamisel loojana ja kontsertide ning festivalide korraldajana)

 Välislingid 
Temast inglise, saksa ja prantsuse keeles
https://www.ohtuleht.ee/118750/teenetemargi-kandidaat-muus-pettusega-valla-maad

Kategooria:Eesti heliloojad
Kategooria:Eesti organistid
Kategooria:Eesti kirikumuusikud
Kategooria:Valgetähe medaliklassi teenetemärgi kavalerid
Kategooria:Sündinud 1975